Το διαμέρισμα είναι πολύ όμορφο, φωτεινό, ευρύχωρο και καθαρό, ακριβώς όπως φαίνεται στην καταχώρηση. Ο κάθε χώρος ήταν πλήρως εξοπλισμένος με όσα χρειάζεται ένα πλήρως λειτουργικό σπίτι, και όλα ήταν σε άρτια έως άριστη κατάσταση. Η κουζίνα είχε όλα τα απαραίτητα για να μαγειρέψει κανείς, το πλυντήριο ήταν σαν καινούριο και το κλιματιστικό ικανό να δροσίσει όλο το διαμέρισμα.
Το συγκρότημα των διαμερισμάτων απέχει 10' με το αυτοκίνητο από το κέντρο των Χανίων και έχει άπλετο χώρο για παρκάρισμα. Η τοποθεσία είναι μεν ήσυχη, αλλά στα 5' με τα πόδια υπάρχει πλούσια αγορά με φούρνους, σουπερμάρκετ, καφέ και πολλές επιλογές για ποιοτικό φαγητό.
Τον Παντελή και τη Γεωργία δεν τους γνώρισα, αλλά στην μεταξύ μας επικοινωνία ήταν ευγενικοί, ανταποκρίνονταν άμεσα και παρείχαν πολλές προτάσεις για την περιοχή.
Τους συνιστώ ανεπιφύλακτα.